section_heading: Povijest
paragraph_text: Tbilisi je 458. godine osnovao Vahtang I. Gorgasali, kralj Kavkaske Iberije, države prethodnice današnje Gruzije. Sagradio ga je na mjestu gdje je tijekom lova pronašao izvor termalne vode. Zbog toga ime grada u prijevodu znači Vruće mjesto. U 6. st. je kralj Dachi I Ujarmeli preselio prijestolnicu iz grada Mtskhete u Tbilisi. Kralj je sagradio gradske zidine.